Gandia rep més de 200.000 € en ajudes relacionades amb la COVID-19
23 novembre 2020

## Gandia rep més de 200.000 € en ajudes relacionades amb la COVID-1923 novembre 2020Última actualització: 14 juliol 2025

![](../gestion/img/70163eeae6323c6aa6573ff91d97f3cb142f85d2b4f1b4281b5f3ca75b3c80d2.jpg)  
  

El vicealcalde de Gandia, J**osep Alandete** i el coportaveu del govern, _Jose Manuel Prieto_, han comparegut aquest matí en roda de premsa per a informar que la Junta de govern ha donat compte d'una sèrie de subvencions relacionades amb la COVID-19. Unes ajudes que vénen a complementar les que ja s'han anat anunciant les passades setmanes per part de l'executiu gandienc i d'altres administracions superiors.

El coportaveu ha informat que, dins de la nova línia d'ajudes posada en marxa per la Conselleria d'Educació per a l'organització d'activitats de suport i altres activitats extraescolars dirigida a la població escolar de 3 a 18 anys destinada a compensar els efectes negatius del confinament provocats per l'emergència sanitària, Gandia rebrà 130.000 € per a desenvolupar aquest tipus d'accions en les instal·lacions educatives.

D'altra banda, en l'àmbit del turisme, Gandia rebrà més de 67.000 € del Fons de Cooperació Municipal per a Municipis Turístics de la Comunitat Valenciana per a finançar part de les activitats i serveis que ha prestat el consistori durant l'època estival.

Un altre aspecte que ha destacat Prieto ha sigut que la xarxa de biblioteques municipals ha rebut una ajuda de 7.300?€ per a organitzar activitats de foment de la lectura. També en l'àmbit de les biblioteques, s'ha adjudicat una ajuda destinada a l'equipament de les mateixes per 5.556,26?€.

“_El govern de Gandia està bolcat en la generació de recursos on més falta fa amb la finalitat d'impulsar aquesta ciutat en un moment decisiu com el que vivim_” va explicar Prieto qui ha incidit en la importància del romanent de tresoreria que està sent utilitzat per a pal·liar i mobilitzar recursos cap als més afectats per la pandèmia. “_Hem passat d'accedir al govern amb un romanent de 30 milions d'euros en negatiu a tindre un romanent positiu de 14 milions corresponent al passat any. Un romanent que ens permet destinar recursos propis a línies d'ajuda que serveixen per a complementar altres ajudes de les administracions superiors_” va destacar el coportaveu.

Finalment, Prieto va voler emfatitzar que “_totes aquestes línies d'ajuda se sumen al romanent de tresoreria que estem mobilitzant per a complementar les línies d'altres administracions. Des del govern municipal ja hem deixat clar el nostre compromís d'utilitzar totes les vegades que siga necessari els recursos de l'ajuntament per a ajudar a tots els sectors econòmics i productius de la ciutat. Ja ho hem fet i ho continuarem fent en els pròxims mesos_”.

Per part seua, Josep Alandete va tornar a incidir en la responsabilitat de tota la ciutadania per a aconseguir entre tots que “_la situació millore i puguem eixir més forts d'aquesta pandèmia_”. Quant a les ajudes, el vicealcalde ha destacat que aquestes ajudes “_són fruit d'una predisposició de les administracions que les concedeixen i del treball dels funcionaris que fan una labor encomiable perquè Gandia i els seus ciutadans reben aquestes ajudes. Sense la gestió política i el treball dels funcionaris tots aquests recursos no es generarien_”.

Alandete ha informat que s'ha rebut una altra ajuda per a la promoció de l'ús del valencià 19.954,11 € destinada a sufragar totes les activitats de promoció del valencià que s'han desenvolupat durant l'any 2020.

[Twittear](https://twitter.com/share)